കെല്ട്രോണ് ഓണ്ലൈന് കോഴ്സുകള് കോട്ടയം: കെല്ട്രോണ് കോട്ടയം സന്െററില് ഓണ്ലൈന് മുഖേന നടത്തുന്ന വിവിധ കോഴ്സുകളിലേക്ക് അപേക്ഷ ക്ഷണിച്ചു. അനിമേഷന് ആന്ഡ് ഫിലിം മേക്കിങ്, കമ്ബ്യൂട്ടര് ഹാര്ഡ്വെയര് ആന്ഡ് നെറ്റ്വര്ക്ക് ഐ.ഒ.ടി, മെബൈല് ഫോണ് സര്വിസിങ്, ടാലി ആന്ഡ് ഫോറിന് അക്കൗണ്ടിങ്, ഇന്റീരിയര് ആന്ഡ് ആര്ക്കി ടോക്ച്ചര് ഡിസൈനിങ്, ഓട്ടോകാഡ്, ഡിപ്ലോമ ഇന് കമ്ബ്യൂട്ടര് ആപ്ലിക്കേഷന്, പി.ജി ഡിപ്ലോമ ഇന് കമ്ബ്യൂട്ടര് ആപ്ലിക്കേഷന്, വേഡ് പ്രോസസിങ് ഡാറ്റാ എന്ട്രി, പ്രീപ്രൈമറി ടീച്ചര് ട്രെയിനിങ്,ലോജിസ്റ്റിക് ആന്ഡ് സപ്ലൈ ചെയിന് മാനേജ്മന്െറ്, ഡിജിറ്റല് മാര്ക്കറ്റിങ് തുടങ്ങിയ കോഴ്സുകളിലാണ് പ്രവേശനം. വിദ്യഭ്യാസ യോഗ്യത: എസ്.എസ്.എല്.സി, പ്ലസ്ടുഐ.ടി.ഐഡിപ്ലോമ ബി.ടെക്. വിശദവിവരത്തിന് ഫോണ്: 9495359224,9496990906. ഭക്ഷ്യസുരക്ഷ ലൈസന്സ് നിര്ബന്ധം കോട്ടയം: ഭക്ഷ്യസുരക്ഷ ലൈസന്സ്രജിസ്ട്രേഷന് ഇല്ലാതെ പ്രവര്ത്തിക്കുന്ന സ്ഥാപനങ്ങള്ക്കെതിരെ നടപടികളുമായി ഭക്ഷ്യസുരക്ഷ വകുപ്പ്. ഹോട്ടലുകള്, തട്ടുകടകള്, ബേക്കറികള്, സൂപ്പര് മാര്ക്കറ്റുകള്, പലചരക്കുകടകള് തുടങ്ങിയ ഭക്ഷ്യോല്പാദന, വിതരണ, വില്പന, സംഭരണവുമായി ബന്ധപ്പെട്ട എല്ലാ സ്ഥാപനങ്ങള്ക്കും എഫ്.എസ്.എസ്.എ.ഐ ലൈസന്സും രജിസ്ട്രേഷനും നിര്ബന്ധമാണ്. 12 ലക്ഷത്തിനുമേല് വിറ്റുവരവുള്ള സ്ഥാപനങ്ങള്ക്ക് ലൈസന്സും 12 ലക്ഷം വരെയുള്ളവര്ക്ക് രജിസ്ട്രേഷനുമാണ് വേണ്ടത്. ഇതു സംബന്ധിച്ച സര്ട്ടിഫിക്കറ്റും പരാതികളും സംശയങ്ങളും അറിയിക്കുന്നതിനുള്ള 18004251125 എന്ന ടോള്ഫ്രീ നമ്ബരും ഉപഭോക്താക്കള്ക്ക് കാണാന് സാധിക്കുംവിധം പ്രദര്ശിപ്പിക്കണമെന്ന് അസി. കമീഷണര് അറിയിച്ചു. സിവില് സര്വിസ് പരീക്ഷ പരിശീലനം കോട്ടയം: സംസ്ഥാന സിവില് സര്വിസ് അക്കാദമിയുടെ പൊന്നാനി കേന്ദ്രത്തില് നടത്തുന്ന സിവില് സര്വിസ് പരീക്ഷ പരിശീലനത്തില് പങ്കെടുക്കുന്നതിന് അപേക്ഷ ക്ഷണിച്ചു. ഏതെങ്കിലും അംഗീകൃത സര്വകലാശാലയില്നിന്നുള്ള ബിരുദമാണ് യോഗ്യത. മുസ്ലിം ന്യൂനപക്ഷ വിഭാഗങ്ങള്ക്ക് 50 ശതമാനവും എസ്.സി എസ്.ടി വിഭാഗക്കാര്ക്ക് 10 ശതമാനവും സീറ്റുകള് സംവരണം ചെയ്തിട്ടുണ്ട്. ഇവര്ക്ക് ട്യൂഷന്ഫീസ് സൗജന്യമാണ്. www.kscsa.org എന്ന വെബ്സൈറ്റ് മുഖേന നവംബര് 12നകം അപേക്ഷ നല്കണം. പ്രവേശനപരീക്ഷ നവംബര് 14ന് ഓണ്ലൈനായി നടത്തും. നവംബര് 24ന് ക്ലാസുകള് ആരംഭിക്കും. ആണ്കുട്ടികള്ക്കും പെണ്കുട്ടികള്ക്കും ഹോസ്റ്റല് സൗകര്യം ലഭ്യമാണ്. ഫോണ്: 0494 2665489, 9746007504. ആര്.ടി.എ യോഗം 12ന് കോട്ടയം: ആര്.ടി.എ യോഗം നവംബര് 12ന് രാവിലെ 11ന് ഓണ്ലൈന് മുഖേന നടത്തും. യോഗത്തിന്െറ അജണ്ട മോട്ടോര് വാഹന വകുപ്പിന്െറയും ജില്ല ഭരണകൂടത്തിന്െറയും വെബ്സൈറ്റില് തിങ്കളാഴ്ച പ്രസിദ്ധീകരിക്കും. അജണ്ടയില് ഉള്പ്പെട്ട വിഷയങ്ങള് സംബന്ധിച്ച പരാതി നവംബര് 11 വൈകീട്ട് അഞ്ചിനകം റീജനല് ട്രാന്സ്പോര്ട്ട് ഓഫിസില് നേരിട്ടോ kl05.mvdkerala.gov.in എന്ന ഇമെയില് വിലാസത്തിലോ നല്കണം. സ്പോട്ട് അഡ്മിഷന് കോട്ടയം: കോട്ടയം ഗവ. എന്ജിനീയറിങ് കോളജില് ഒന്നാംവര്ഷ എ.സി.എ കോഴ്സ് പ്രവേശനത്തിന് നവംബര് ഒമ്ബതിന് സ്പോട്ട് അഡ്മിഷന് നടത്തും. യോഗ്യരായവര് അസ്സല് സര്ട്ടിഫിറ്റുകളും ഫീസും സഹിതം രാവിലെ 11നകം നേരിട്ട് എത്തണം. www.rit.ac.in. കോട്ടയം: ചങ്ങനാശ്ശേരി സര്ക്കാര് വനിത ഐ.ടി.ഐയില് കമ്ബ്യൂട്ടര് ഓപറേറ്റര് ആന്ഡ് പ്രോഗ്രാമിങ് അസിസ്റ്റന്റ്എസ്.സി.വി.ടി ഒരുവര്ഷ ട്രേഡില് ഒഴിവുള്ള സീറ്റിലേക്ക് നവംബര് എട്ടു മുതല് 10 വരെ സ്പോട്ട് അഡ്മിഷന് നടത്തും. സീറ്റ് ലഭിക്കാത്തവര് എസ്.എസ്.എല്.സി സര്ട്ടിഫിക്കറ്റ്, ടി.സി, ഫീസ് എന്നിവ സഹിതം ഐ.ടി.ഐ.യില് നേരിട്ട് പങ്കെടുക്കണം. ഫോണ്: 8281444863, 9746411564, 0481 2400500. ജില്ലയില് മഞ്ഞ അെലര്ട്ട് കോട്ടയം: ഒറ്റപ്പെട്ട ശക്തമായ മഴക്ക് സാധ്യതയുള്ളതിനാല് നവംബര് എട്ടിന് ജില്ലയില് കേന്ദ്ര കാലാവസ്ഥവകുപ്പ് മഞ്ഞ അെലര്ട്ട് പ്രഖ്യാപിച്ചു. 24 മണിക്കൂറില് 64.5 മുതല് 115.5 മില്ലിമീറ്റര് വരെ മഴ ലഭിക്കുന്നതിനെയാണ് ശക്തമായ മഴയായി കണക്കാക്കുന്നത്. ഒറ്റപ്പെട്ട ശക്തമായ ഇടിയോടുകൂടിയ മഴക്ക് സാധ്യതയുള്ളതിനാല് കഴിഞ്ഞ ദിവസങ്ങളില് ശക്തമായ മഴ ലഭിച്ച മലയോരപ്രദേശങ്ങളില് ഓറഞ്ച് അെലര്ട്ടിന് സമാനമായ ജാഗ്രത പാലിക്കണം. നവംബര് 10വരെ സംസ്ഥാനത്ത് ശക്തമായ കാറ്റിനും ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.